**Bükkszentkereszt Község Önkormányzat Képviselő-testületének**

**28/2023. (IV.27.) önkormányzati határozata**

**Tárgy:** döntésa Bükkszentkereszti Sportkör pályázatáról

Bükkszentkereszt Község Önkormányzat Képviselő-testülete megtárgyalta a Bükkszentkereszti Sportkör pályázati kérelmét és az alábbi döntést hozta:

Bükkszentkereszt Község Önkormányzat Képviselő-testülete tekintettel a civil szervezetek támogatási rendjének elfogadásáról szóló 107/2021.(III.24.) határozatban foglaltakra, a Bükkszentkereszti Sportkör, pályázati kérelme alapján 1.500.000,-Ft, azaz egymillió-ötszázezer forint vissza nem térítendő támogatásban részesíti 2023. évben.

**Határidő:** értelem szerint

**Felelős:** polgármester